રાજકોટના લાતી પ્લોટમાં કારખાનેદારને સાગરીતો મારફતે ફોનમાં વાત કરાવી તેનો ડેલો લખી આપવા અંગે ધમકી આપી ખંડણી માંગવાના ગુનામાં છેલ્લા દસ દિવસથી નાસતા ફરતા મોરબી રોડ ચામડીયાપરાના કુખ્યાત ઇબ્રાહિમ ઉર્ફે ઇભલાને કોઈપણ ભોગે પકડી પાડવા પોલીસ કમિશ્નર અનુપમસિંહ ગેહલોત, જેસીપી દિપક ભટ્ટ, ડીસીપી બલરામ મીણા, કરણરાજ વાઘેલાની સૂચનાથી તથા એસીપી ક્રાઇમ જયદીપસિંહ સરવૈયા અને ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ આર સી કાનમિયા, જયસુખભાઇ હુંબલ, જગમાલભાઇ ખટાણા, સંતોષભાઈ મોરી, કુલદીપસિંહ જાડેજા, સંજયભાઈ રૂપાપરા, મયુરભાઈ પટેલ, રવિરાજસિંહ પરમાર, સ્નેહભાઈ સહિતનો સ્ટાફ પેટ્રોલિંગમાં હતો દરમિયાન મયુરભાઈ, સંતોષભાઈ અને રવિરાજસિંહને ખાનગીરાહે હકીકત મળી હતી કે લાતી પ્લોટમાં વેપારીને ધમકી આપી ખંડણી ઉઘરાવવાના ગુનામાં દસ દિવસથી ફરાર ઇબ્રાહિમ ઉર્ફે ઇભલો કરીમભાઇ કાથરોટીયા ગોંડલ રોડ ગ્રીનલેન્ડ ચોકડીએ હોવાની બાતમી આધારે સ્ટાફે દોડી જઈ ઇભલાને દબોચી લીધો હતો